**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETAS**

 **POSĖDŽIO PROTOKOLAS**

2022-04-26 Nr. TAR-50

Posėdis vyko 2022-04-21. Pradžia 15.00 val.

Posėdžio pirmininkė – Laima Juknienė.

Posėdžio sekretorė – Marija Petrulienė.

6. SVARSTYTA. Mogiliovo gatvės pavadinimo pakeitimas.

Pranešėjas V. Nausėda teigė, kad Mogiliovo g. pavadinimo pakeitimo Tarybos sprendimo projektas parengtas atsižvelgiant į asociacijos „Berželio“ bendruomenės 2022-02-28 raštą Nr. A-28 „Dėl Mogiliovo gatvės pavadinimo keitimo“, Tarybos narės Ninos Puteikienės 2022-03-01 raštą Nr. (1.24)-TAR2-32 „Dėl pavedimo Klaipėdos miesto savivaldybės administracijai“, bei LR Seimo narės Ligitos Girskienės 2021-03-04 raštą Nr. SN(69)-S-18 „Dėl Mogiliovo gatvės pavadinimo pakeitimo į Liudviko Stulpino gatvę“. Dėl Rusijos paskelbto karo Ukrainai ir Baltarusijos vaidmens joje, siūloma pakeisti esamą Mogiliovo g. pavadinimą į Žardės gatvę. Pavadinimas Žardė žinomas nuo 1253 m., t. y. jis istoriniuose šaltiniuose yra pirmą kartą paliudytas maždaug 170 metų anksčiau nei šiandien vartojamas miesto pavadinimas Klaipėda. Žardė nebuvo vien kaimas, tai buvo milžiniškas valdų kompleksas, tokiu vardu žinomas nuo XIII a. Mažesni kaimai, tokie kaip Bandužiai, Kuncai, Markučiai, kažkada buvo Žardės valdų komplekso dalis. Mogiliovo g. pavadinimo pakeitimas svarstytas ir Žardės gatvės pavadinimas parinktas Žymių žmonių, istorinių datų, įvykių įamžinimo ir gatvių pavadinimų suteikimo komisijos (toliau – Komisija) posėdžiuose - 2022 m. kovo 3 d. ir 2022 m. kovo 10 d. Valstybinės lietuvių kalbos komisijos 2022 m. kovo 22 rašte Nr. S1-112 pritarė Žardės gatvės pavadinimui, tačiau patariama nekeisti Mogiliovo gatvės pavadinimo, tik naudoti šio vietovardžio teiktinesnę formą – Mogiliavo gatvės pavadinimą. Informavo, jog Miesto ūkio ir aplinkosaugos bei Finansų ir ekonomikos komitetai nutarė pritarti Mogiliovo gatvės pavadinimo keitimui, tačiau nepritarti Žardės g. pavadinimui ir siūlė pakartotinai kreiptis į Žymių žmonių, istorinių datų, įvykių įamžinimo ir gatvių pavadinimų suteikimo komisiją paieškoti kito gatvės pavadinimo.

A. Cesiulis supranta, jog nepritariama Mogiliovo gatvės pavadinimui, todėl reikėtų rasti bendrą visiems tinkantį gatvės pavadinimą.

E. Kvederis sutinka, kad reikėtų Komisijai paieškoti kito gatvės pavadinimo.

N. Puteikienė teigė, kad Komisija turėtų ieškoti naujo gatvės pavadinimo susijusio su vietove.

J. Simonavičiūtė sakė, kad Mogiliovo gatvėje yra daug gyventojų, todėl jie apklausoje galėtų spręsti iš pateiktų gatvės pavadinimų.

V. Nausėda teigė, kad Miesto ūkio ir aplinkosaugos bei Finansų ir ekonomikos komitetai pritarė Mogiliovo gatvės pavadinimo pakeitimui, tačiau nepritarė Žardės gatvės pavadinimui.

J. Simonavičiūtė teigė, kad sprendimo projekte nurodyta, jog siūloma pritarti Mogiliovo gatvės pavadinimo pakeitimui į Žardės gatvės pavadinimą, prašė nemaišyti siūlymų.

L. Juknienė siūlė balsuojant apsispręsti dėl sprendimo projekto (BALSUOTA: už – 2 (E. Kvederis, R. Idzelevičius), susilaikė – 4 (L. Juknienė, A. Cesiulis, R. Didžiokas, J. Simonavičiūtė), prieš – 1 (N. Puteikienė)). Sprendimo projektui nepritarė.

NUTARTA. Nepritarti sprendimo projektui.

Posėdžio pirmininkė Laima Juknienė

Posėdžio sekretorė Marija Petrulienė